ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 125.75کروڑٹیکے لگائے جاچکے ہیں جو کہ ایک بڑی حصولیابی ہے۔
ہندوستان میں سردست 99,976 افراد کورونا سے متاثر ہیں۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.29 فیصد ہے،جو مارچ 2020 کےبعد سے سب سے کم ہے۔
گزشتہ 24 گھنٹوں کے دوران 9,216 نئے معاملات سامنے آئے۔
سردست شفایابی کی شرح 98.35 فیصد ہے۔
گزشتہ 24 گھنٹوں کے دوران 8,612 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,40,45,666ہوگئی ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.80)فصد ) ہے، جو کہ گزشتہ 60 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 19 دنوں سے 1 فیصد سے بھی کم درج ہورہی ہے۔
اب تک کل 64.46کروڑ ٹیسٹ کئے جاچکے ہیں۔
سائنس اور ٹیکنالوجی کی وزارت
آئی آئی ایس ایف – 2020 کی ’’پرفارمنگ آرٹس اور سائنس‘‘ کی تقریب کے شرکاء نے ہندوستان میں سائنس اور مختلف پرفارمنگ آرٹس کے مابین یکجہتی پر زور دیا
نئی دہلی،25؍دسمبر:
آئی آئی ایس ایف – 2020 میں سائنس اور پرفارمنگ آرٹس کی تقریب:
بین الاقوامی سائنسی میلے کے چھٹے ایڈیشن میں، جو 13 نئی تقریبات شامل کی گئی ہیں، اُن میں ’’سائنس اور پرفارمنگ آرٹس ‘‘ بھی ایک ہے۔ اس تقریب کا بنیادی مقصد موجودہ سائنس کے تناظر میں رقص ، موسیقی کے آلات اور دیگر سازو سامان، کہ جن کا مختلف پرفارمنگ آرٹس کے تعلق سے نظریاتی طور پر، ان کی اہمیت کو باور کرانا ہے۔ یہ اُن سائنس دانوں، محققین اور اکیڈمک شخصیات ، آرٹسٹوں، مظاہرین اور طلباء کے لئے، ایک ایسا پلیٹ فارم ہے، کہ جس کے ذریعے وہ ’بھارتیہ سنگیت ‘کے مختلف زاویوں کا مشاہدہ کرسکتے ہیں۔
اس موقع پر خطاب کرتے ہوئے سی ایس آئی آر کے ڈائریکٹر جنرل ڈاکٹر شیکھر سی منڈے نے کہا کہ آئی آئی ایس ایف – 2020 ہندوستان کے سائنسی اثاثے کی ایک نمائش ہے۔ چنانچہ سائنس اور پرفارمنگ آرٹس کے ایک شیشن کے ذریعے ہم اس بات کو دکھانے کی کوشش کریں گے کہ آج کی سائنس کے تناظر میں رقص ، موسیقی اور موسیقی سے متعلق آلات کی کیا اہمیت اور افادیت ہے۔ ڈاکٹر منڈے نے اُن تمام شرکاء کا خاص طور پر شکریہ ادا کیا ، جو اپنے مطالعے کو وسعت دینے کے لئے اس طرح کی ایک انوکھی تقریب میں شرکت کرر ہے ہیں۔
’’سائنس اور پرفارمنگ آرٹس‘‘ کے شیشن سے ڈاکٹر شیکھر سی منڈے خطاب کرتے ہوئے
شیشن کا افتتاح کرتے ہوئے انڈین کونسل آف کلچرل رلیشن کے صدر ،ممبر پارلیمنٹ راجیہ سبھا اور تعلیم کی پارلیمانی اسٹینڈنگ کمیٹی کے سربراہ ڈاکٹر ونے سہسرے بدھے نے اس بات پر زور دیا کہ ہندوستان میں سائنس اور مختلف پرفارمنگ آرٹس کے درمیان اشتراک و یکجہتی کی اشد ضرورت ہے۔ انہوں نے یہ بھی کہا کہ اس شعبے میں تحقیق کے متعدد مواقع ہیں۔ انہوں نے اُن طلباء کی حوصلہ افزائی بھی کہ جو اس موضوع پر تحقیق کرر ہے ہیں۔
ممبر پارلیمنٹ ، ممتاز دانشور، اور پدم وبھوشن ایوارڈ یافتہ ڈاکٹر سونل مان سنگھ نے سائنس اور آرٹ کی دوسری شکلوں کے حوالے سے اپنی دانشورانہ پیش کش سے انہوں نے حاضرین کو مسحور کر دیا۔ انہوں نے خالص سائنسی تصور کو ذہن میں رکھتے ہوئے اپنا نظریہ پیش کیا۔ انہوں نے دانشورانہ طریقے سے اس بات کو باور کرانے کی کامیاب کوشش کی کہ سائنس اور آرٹس کے مابین کس طرح کے روابط ہیں۔
ممتاز ہندوستانی کلاسیکل رقاصہ ڈاکٹر سونل مان سنگھ تقریب سے خطاب کرتے ہوئے
وجننا بھارتی کی کوآرڈینیٹر ڈاکٹر منسی ملگاؤنکر نے تمام شرکاء کا شکریہ ادا کیا اور ڈاکٹر سچیتا نائک نے اجلاس کی نظامت کی۔ دوسرے اجلاسوں میں ، جن میں وینا کے سائنسی پہلو کے عنوان سے منعقد اجلاس کی نظامت ڈاکٹر جینتی کماریش نے کی، ڈاکٹر پدمجا سریش نے نٹراج کے آنند تانڈو میں حرکیات کے عنوان سے منعقد شیشن کی نظامت کی۔ جب کہ ڈاکٹر پدمجا نے رقص کے ذریعے مختلف سائنسی پہلوؤں کے اظہار کی تفصیل سے وضاحت بھی کی۔ ڈاکٹر سنگیتا شنکر، جناب سدھین پربھاکر کے ساتھ مذاکراتی اجلاس بھی ہوا ، علاوہ ازیں محترمہ نندنی شنکر کے ذریعے لائیو وائلن بجانے کا اہتمام بھی ہوا۔
۔۔۔۔۔۔۔۔۔۔۔۔۔۔۔۔۔۔

U-8468
(Visitor Counter : 110
وزارت دفاع
دفاع کے لئے بجٹ اخراجات میں کمی
نئی دہلی، 08: فروری 2021: گزشتہ چار برسوں کے لئے دفاع کے لئے مختص رقوم کے ساتھ ساتھ دفاعی اخراجات کی تفصیلات درج ذیل ہیں:

|
|
سال
|
|
دفاع کے لئے مختص رقوم /اخراجات
|
|
جی ڈی پی
|
|
مجموعی گھریلو پیداوار کا فیصد
|
|
بجٹ تخمینہ
|
|
اصل
|
|
بجٹ تخمینہ
|
|
اصل
|
|
2017-18
|
|
3,59,854.12
|
|
3,59,854
|
|
1,71,00,000
|
|
2.10
|
|
2.10
|
|
2018-19
|
|
4,04,364.71
|
|
4,03,457
|
|
1,89,70,000
|
|
2.13
|
|
2.13
|
|
2019-20
|
|
4,31,010.79
|
|
4,52,996
|
|
2,03,40,000
|
|
2.12
|
|
2.23
|
|
2020-21
|
|
4,71,378
|
|
3,38,630.9|
|
1,94,81,975
|
|
2.42
|
|نوٹ : جی ڈی پی کے اعداد مالی برس 18-2017 سے 20-2019 تک ہیں جو کہ اقتصادی سروے 21-2020  – کے مطابق ہیں ۔ 21-2020 کے لئے اعدادوشمار ، بجٹ ایک جائزہ  کے مطابق ہیں۔
بی ای = بجٹ تخمینے ، آر ای = نظرثانی شدہ تخمینے ، پی ای = عارضی تخمینے
مذکورہ بالا اعدادوشمار سے یہ ظاہرہوتا ہے کہ دفاعی بجٹ کے ساتھ ساتھ دفاعی اخراجات میں اضافہ ہورہا ہے اس کے باعث زیادہ خرچہ ہورہا ہے۔
دفاعی عملے کے افراد کے لئے باقاعدہ تحفظاتی ملبوسات کی کو ئی کمی نہیں ہے۔ان اشیا کو باقاعدہ بنیاد پر خریدا جارہا ہے جو کہ افواج کی ضروریات کے مطابق ہے اور سال بہ سال اینٹائٹلمنٹ کی ضروریات کو پور ا کیا جارہا ہے۔
یہ معلومات آج ر اجیہ سبھا میں جناب سید ناصر حسین کے ذریعہ پوچھے گئے ایک سوال کے جواب میں دفاع کے وزیر مملکت جناب شریپ نائک نے ایک تحریری جواب میں فراہم کیں۔
وزارت خزانہ
بیرون ملک سے دان کئے گئے کووڈ-19 سے متعلق مخصوص راحتی طبی سامان کی درآمدات پر آئی جی ایس ٹی سے عبوری چھوٹ
چونکہ کسٹمز ڈیوٹی پہلے ہی ختم کردی گئی ہے، لہٰذا یہ درآمدات کسی کسٹمز ڈیوٹی یا آئی جی ایس ٹی کو راغب نہیں کریں گے
کووڈ-19 عالمی وبا کو دیکھتے ہوئے مرکزی حکومت نے ایک محدود مدت کے لئے کووڈ-19 سے متعلق راحتی سامان کی درآمدات پر بنیادی کسٹمز ڈیوٹی اور یا ہیلتھ ٹیکس چھوٹ دینے کے لئے نوٹیفکیشن جاری کیا ہے۔
|
|
نمبر شمار
|
|
نوٹیفکیشن
|
|
مقصد
|
|
-
|
|
2021/27کسٹمز بتاریخ 21/4/20 (نوٹیفکیشن کے ذریعے ترمیم کردہ نمبر 2021/29کسٹمز بتاریخ 21/4/30
|
|
ریم ڈی سیور انجکشن؍ اےپی آئی ار بیٹا سائیکلوڈیکس ٹرین  انفلیمیٹری تشخیص  کٹس 31 اکتوبر 2021 تک
|
|
-
|
|
2021/28 کسٹمر مورخہ 21/4/24
|
|
میڈیکل گریڈ آکسیجن، آکسیجن تھیراپی سے متعلق آلات جسے آکسیجن کنسنیٹرٹرس کرابوجینک ٹرانسپورٹ ٹینکس وغیرہ اور کووڈ-19 ٹیکے 31 جولائی 2021 تک
مرکزی حکومت نے ہندوستان کے باہر سے خیراتی تنظیموں، کارپوریٹ گھرانوں اور دیگر انجمنوں، کمپنیوں کی طرف سے بہت سی نمائندگیاں حاصل کی تھیں، جن میں اس بات کی مانگکی گئی تھی کہ مفت تقسیم کے لئے ہندوستان کے باہر سے مفت دان کیے گئے، حاصل ہوئے کووڈ-19 سے متعلق راحتی سامان کی  درآمد پر آئی جی ایس ٹی ختم کی جائے۔ اس کے مطابق مرکزی حکومت نے وائیڈ، ایڈہاک مستثنیٰ آرڈر نمبر 2021/4 مورخہ 3 مئی 2021 کووڈ-19 سے متعلق راحتی سامان کے لئے مفت تقسیم کے لئے مفت حاصل ہوئے اس طرح کے سامان کی درآمد پر آئی جی ایس ٹی سے چھوٹ دی ہے۔ یہ چھوٹ ایسے طبی سازوسامان کی مفت تقسیم کے لئے 30 جون تک جاری رہے گی۔ اس میں پہلے سے درآمد شدہ سامان کا بھی احاطہ ہوگا۔
یہ چھوٹ حسب ذیل شرائط پر مبنی ہوگی۔
- ریاستی سرکار اس چھوٹ کے مقصد کے لئے ریاست میں ایک نوڈل اتھارٹی مقرر کرے گی۔ سینٹرل گڈس اور سروسز ٹیکس قانون 2017 کی دفعہ 2  کے مطابق ریاست نے لیجسلیچر کے ساتھ ایک مرکزی علاقہ شامل کیا ہے۔
- مقرر کردہ نوڈل اتھارٹی اس طرح کے کووڈ راحتی سامان کی مفت تقسیم کے لئے کسی کمپنی، راحتی ایجنسی یا قانونی ادارے کو اختیار دے گی۔
- مذکورہ سامان ایک ریاستی سرکار یا کوئی کمپنی، راحتی ایجنسی، قانونی ادارے کے ذریعے مفت درآمد کیا جاسکتا ہے، جنہیں ہندوستان میں کہیں بھی مفت تقسیم کے لئے اس سلسلے میں اختیار دیاگیا ہے۔
- کسٹمز سے سامان کی کلیرنس سے پہلے درآمد کار کو مذکورہ نوڈل اتھارٹیزکو ایک سرٹیفکیٹ پیش کرنا ہوگا کہ سامان کووڈ راحت کے لئے مفت تقسیم کے واسطے ہے۔
- درآمدات کے بعد درآمد کار کو درآمد کی تاریخ سے چھ ماہ کی مدت کے اندر یا 9 مہینوں کے اندر بندرگاہ پر کسٹمز کے ڈپٹی یا اسسٹنٹ کمشنر کو درآمد شدہ سامان اور تقسیم کی گئی لاگت پر مشتمل ایک سادہ بیان پیش کرنا ہوگا۔
اس بیان کی مذکورہ نوڈل اتھارٹی کے ذریعے تصدیق کی جائے گی۔
.....................
ش ح،ح ا، ع ر
03-05-2021
U-4159
(
وزیراعظم کا دفتر
اقتصادی سروے ہندوستان کی ترقی کی رفتار کا ایک جامع تجزیہ پیش کرتا ہے: وزیر اعظم
وزیر اعظم جناب نریندر مودی نے اقتصادی سروے 2022-2023 کا اشتراک کیا ہے۔
وزیر اعظم نے ٹویٹ کرکے کہا؛
”اقتصادی سروے ہندوستان کی ترقی کی رفتار کا ایک جامع تجزیہ پیش کرتا ہے جس میں ہماری قوم کے تئیں عالمی رجائیت، انفراسٹرکچر، زراعت، صنعتوں میں ترقی اور مستقبل کے شعبوں پر زور شامل ہے۔“
وزیراعظم کا دفتر
وزیراعظم نے شکشن بھون اورودیارتھی بھون کا سنگ بنیاد رکھا
نئی دہلی’5مارچ : وزیراعظم ، جناب نریندرمودی نے آج گجرات کے ادلج علاقے میں ان پورنا دھام ٹرسٹ میں شکشن بھون اورودیارتھی بھون کاسنگ بنیاد رکھا۔
اس موقع پراجتماع سے خطاب کرتے ہوئے وزیراعظم نے کہاکہ بھارتی سماج روایتوں سے مالامال ہے ، جس کی وجہ سے وہ ایک پورے عہد کو درپیش چیلنجوں سے نمٹنے میں کامیاب رہاہے ۔ انھو ں نے تعلیم اورآب پاشی کو بہتربنانے کے لئے سماج کے مختلف طبقوں کے یکجاہونے کا ذکرکیا۔ وزیراعظم نے کہاکہ اس طرح کی سماجی کوششوں سے عوام کو بہت بڑے پیمانے پرفائدہ ہواہے ۔
سردارولبھ بھائی پٹیل کویادکرتے ہوئے وزیراعظم نے کہاکہ معاون شعبے کے تئیں سردارپٹیل کی کوششوں کو کبھی فراموش نہیں کیاجاناچاہیئے ۔
وزیراعظم نے گجرات کے عوام پرزوردیاکہ خوراک کی ڈبہ بندی پرکام کرے ۔ انھوں نے یہ بھی کہاکہ اس طرح کی لاگت کو جوڑے جانے سے کسانوں اورصنعتوں دونوں کوفائدہ پہنچے گا۔ ماں انپورنا کو خراج عقیدت پیش کرتے ہوئے وزیراعظم نے کہا کہ انپورنا دھام ٹرسٹ کو صنفی مساوات اور ہرایک کے لئے خوشحالی کو یقینی بنانے کے لئے سماج کو استحکام دینا چاہیئے ۔
عملے، عوامی شکایات اور پنشن کی وزارت
او بی سی امیدواروں کی خالی پڑی اسامیاں
نئی دہلی، 4 /فروری 2021 ۔ عملہ و تربیت کا محکمہ  درج فہرست ذاتوں  / درج فہرست قبائل  / دیگر پسماندہ طبقات  کے لئے خالی پڑی محفوظ اسامیوں کو بھرنے کے عمل میں ہوئی پیش رفت کی نگرانی کرتا ہے، اس میں وزارتوں / محکموں، ان کے پبلک سیکٹر بینکوں / مالی اداروں، سینٹرل پبلک سیکٹر انٹرٹیکنگس کے تناظر میں اعداد و شمار اکٹھا کرنا بھی شامل ہے۔
عملہ و تربیت کے محکمہ نے سبھی وزارتوں / محکموں کو ہدایات جاری کی ہیں کہ وہ خالی پڑی  محفوظ اسامیوں کی نشان دہی، ایسی خالی اسامیوں کو پُر نہ کئے جانے کے اصل اسباب کا پتہ لگانے، اس طرح کی اسامیوں کے پُر نہ کئے جانے کے عوامل کو ختم کرنے کے لئے اقدامات کا آغاز کرنے اور خصوصی بھرتی مہمات کے ذریعے ایسی اسامیوں کو پُر کرنے کے لئے ایک اِن-ہاؤس کمیٹی تشکیل دی ہے۔ ستمبر 1993 میں اپنے آغاز کے وقت سے لے کر او بی سی نمائندگی میں اضافہ ہوا ہے۔ دستیاب اطلاعات کے مطابق، یکم جنوری 2012 تک او بی سی کی نمائندگی 16.55 فیصد تھی، جس میں 53 وزارتوں / محکموں سے اب تک حاصل اعداد و شمار کے مطابق یکم جنوری 2019 تک بڑھ کر 20.46 فیصد تک ہوگئی ہے۔
یہ جانکاری شمال مشرقی خطہ کی ترقی  ، وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں دی۔
صدر جمہوریہ کا سکریٹریٹ
تین ملکوں کے سفیروں کے صدر جمہوریہ ہند کو سفارتی اسناد پیش کیں
نئی دلّی، 21 مئی / جرمنی، کولمبیا اور پیرو کے سفیروں نے آج یعنی 21 مئی، 2019 کو راشٹر پتی بھون میں صدر جمہوریہ ہند جناب رام ناتھ کووند کو اپنی سفارتی اسناد پیش کیں۔ سفارتی اسناد پیش کرنے والے ان سفیروں میں جرمنی کے سفیر والٹر جانس لنڈر، کولمبیا کے سفیر الوارو سانڈوول برنال اور پیرو کے سفیر کارلوس رافیل پولو کاسٹانیڈا شامل ہیں۔
۔۔۔۔۔۔
U. 2162
(Visitor Counter : 87
کانکنی کی وزارت
ریت کی کانکنی میں بہترین طریقۂ کار کو یقینی بنانے کے لئے کانوں کی وزارت کی کوششیں
مائنز اینڈ منرلز  ایکٹ، 1957 کے سیکشن 3  کے تحت ریت ایک معمولی معدنیات ہے۔ ایم ایم ڈی آر ایکٹ، 1957 کا سیکشن 15، ریاستی حکومتوں کو یہ اختیار دیتا ہے کہ وہ معمولی معدنیات کی رعایتوں کو ریگولیٹ کرنے کے لئے قواعد مرتب کریں ۔ اس کے علاوہ ، ایم ایم ڈی آر ایکٹ کی دفعہ 23 سی، ریاستی حکومتوں کو یہ اختیار بھی دیتی ہے کہ وہ معدنیات کی غیر قانونی کانکنی، نقل و حمل اور ذخیرہ اندوزی کو روکنے اور اس سے منسلک مقاصد کے لئے اصول بھی مرتب کریں ۔ اس طرح، معمولی معدنیات کو ریاستی حکومت کی سطح پر منظم کیا جاتا ہے۔ تاہم کانوں کی وزارت نے ریاستوں کے کانکنی کے محکموں کے ساتھ مشاورت سے ایک ’ریت کی کان کنی کا فریم ورک‘ تیار کیا ہے ، جس میں ریاستوں کے درمیان بہترین طریقہ ٔکار اور ریت کی کانکنی میں پائیداری، دستیابی، سستی اور شفافیت کے مقاصد کی بنیاد والی سفارشات شامل ہیں۔ ’ریت کی کانکنی کا فریم ورک‘ تمام ریاستوں کو ضروری کارروائی کے لئے بھیج دیا گیا ہے۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8235
(Visitor Counter : 59
وزیراعظم کا دفتر
وزیر اعظم 14 اپریل کو پردھان منتری سنگرہالیہ کا افتتاح کریں گے
اس میوزیم کا تصور تعمیر قوم کے تئیں بھارت کے تمام وزرائے اعظم کے تعاون کو اعزاز بخشنے کے وزیر اعظم مودی کے ویژن سے حاصل ہوا ہے
یہ میوزیم بھارت کے ہر ایک وزیر اعظم کے تئیں خراج عقیدت پیش کرتا ہے؛ یہ میوزیم وزرائے اعظم کی زندگیوں اور ان کے تعاون کے ذریعہ آزادی کے بعد کے بھارت کی داستان بیان کرتا ہے
موزیم کے لوگو میں عوامی ہاتھوں کو دھرم چکر تھامے ہوئے دکھایا گیا ہے ، جوکہ قوم اور جمہوریت کی علامت ہے
میوزیم میں موجود مواد کو اثر انگیز اور دلچسپ انداز میں پیش کرنے کے لیے تکنالوجی پر مبنی انٹرفیس کو بروئے کار لایا گیا ہے
وزیر اعظم جناب نریندر مودی 14 اپریل 2022 کو صبح تقریباً 11 بجے پردھان منتری سنگرہالیہ کا افتتاح کریں گے۔ یہ سنگرہالیہ ، جس کا افتتاح آزادی کا امرت مہوتسو کے دوران کیا جا رہا ہے، ملک کے وزرائے اعظم کی زندگیوں اور ان کے تعاون کے ذریعہ آزادی کے بعد کے بھارت کی داستان بیان کرتا ہے۔
تعمیر قوم کے تئیں بھارت کے تمام وزرائے اعظم کے تعاون کو اعزاز بخشنے کی وزیر اعظم جناب نریندر مودی کی تصوریت سے رہنمائی حاصل کرتے ہوئے، یہ پردھان منتری سنگرہالیہ بھارت کے ہر ایک وزیر اعظم کے لیے، ان کے نظریہ اور عہدہ کی مدت سے قطع نظر، خراج عقیدت پیش کرتا ہے۔ یہ وزیر اعظم جناب نریندر مودی کے زیر قیادت ایک مبنی بر شمولیت کوشش ہے، جس کا مقصد تمام وزرائے اعظم کی قیادت، تصوریت اور حصولیابیوں کے بارے میں نوجوان پیڑھی کو آگاہ کرنا اور ان کی حوصلہ افزائی کرنا ہے۔
قدیم و جدید کے امتزاج کو پیش کرتے ہوئے، یہ میوزیم بلاک I کے طور پر نامزد سابقہ تین مورتی بھون کو، بلاک II کے طور پر نامزد حال ہی میں تعمیر شدہ عمارت کے ساتھ مربو کرتا ہے۔ ان دونوں بلاکوں کا مجموعی رقبہ 15600 مربع میٹر ہے۔
اس میوزیم کی عمارت کے ڈیزائن کی ترغیب ابھرتے ہوئے بھارت کی داستان سے حاصل کی گئی ہے ، اور اسے ملک کے رہنماؤں کے ہاتھوں کے ذریعہ ڈھالا اور تشکیل دیا گیا ہے۔ اس ڈیزائن میں ہمہ گیر اور توانائی تحفظ کے طور طریقوں کو شامل کیا گیا ہے۔ اس پروجیکٹ کے دوران نہ تو کوئی پیڑ کاٹا گیا اور نہ ہی اسے کسی دوسری جگہ منتقل کیا گیا۔ میوزیم کے لوگو میں عوام کے ہاتھوں کو دھرم چکر تھامے ہوئے دکھایا گیا ہے جو قوم اور جمہوریت کی علامت ہے۔
اس میوزیم کے لیے پرسار بھارتی، دوردرشن، فلم ڈویژن، سنسد ٹی وی، وزارت دفاع، میڈیا ہاؤس ، غیر ملکی خبر رساں ایجنسیوں کے ذریعہ وسائل /ذخیروں کے توسط سے معلومات جمع کی گئیں۔ آرکائیوز کے مناسب استعمال ، چند نجی چیزیں، تحائف اور یادگاری چیزیں ، وزرائے اعظم کی تقاریر ، اور وزرائے اعظم کی زندگی کے مختلف پہلوؤں اور ان کے نظریات کی داستان کے انداز میں پیشکش ، وغیرہ کو موضوعاتی انداز میں پیش کیا گیا ہے۔
اس میوزیم کو جدید تکنالوجی پر مبنی انٹر فیس کو بروئے کار لاکر تیار کیا گیا ہے تاکہ مواد میں مختلف چیزوں کو شامل کیا جا سکے۔تھری ڈی تصاویر، ورچووَل رئیلٹی، آگمینٹڈ رئیلٹی، ملٹی ٹچ، ملٹی میڈیا، انٹرایکٹیو کیوسک ، کمپیوٹر سے تیار حرکیاتی مجسمے، اسمارٹ فون ایپلی کیشنز، انٹرایکٹیو اسکرین، تجرباتی تنصیبات وغیرہ جیسی تکنالوجیوں نے نمائش کے مواد کو باہم اثر پذیر اور دلچسپ بنایا ہے۔
میوزیم میں مجموعی طور پر 43 گیلریز ہیں۔ جدوجہد آزادی اور آئین کی نمائش کے ساتھ ساتھ، یہ میوزیم وہ داستان بیان کرتا ہےکہ کیسے وزرائے اعظم نے مختلف چنوتیوں کے دوران ملک کی باگ ڈور سنبھالی اور ملک کی چوطرفہ ترقی کو یقینی بنایا۔
سٹرک ٹرانسپورٹ اور شاہراہوں کی وزارت
قومی شاہراہوں پر فیس پلازوں کی تمام لین کو‘‘فیس پلازہ کی فاسٹ ٹیگ لین’’ قرار دینے کے بعد پورے ملک میں صارف کی فیس وصولی میں نمایاں اضافہ
نئی دہلی یکم دسمبر ،2021
15 اور16 فروری 2021کی آدھی رات سے قومی شاہراہوں پر فیس پلازوں کی تمام لین کو "فیس پلازہ کی فاسٹ ٹیگ لین’’ قرار دینے کے بعد پورے ملک میں صارف کی فیس وصولی میں نمایاں اضافہ ہوا ہے۔
فیس کلیکشن فروری 2020 میں روزانہ 80 کروڑ روپے روزانہ کے مقابلے15 فروری سے 28 فروری 2021 تک تقریباً 104 کروڑ روپے روزانہ رہا ۔
یہ معلومات سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں دی۔
<><><><><>
ش ح-ا م-ج
13573U.No. :
(Visitor Counter : 90
جدید اور قابل تجدید توانائی کی وزارت
جی20 سربراہ کانفرنس سے پہلے’بھارت میں گرین ہائیڈروجن پائلٹس‘ کانفرنس کا انعقاد کیا جائے گا
18 ویں جی 20 سربراہ کانفرنس سے پہلے، 5 ستمبر 2023 کو نئی دہلی میں ’’بھارت میں گرین ہائیڈروجن پائلٹس‘‘ کے موضوع پر ایک روزہ کانفرنس کا انعقاد کیا جا رہا ہے۔ کانفرنس میں مختلف گرین ہائیڈروجن پائلٹس کی نمائش کی جائے گی جنہیں ہندوستان کی سرکاری اور نجی سیکٹر کی کمپنیوں ،دونوں کے ذریعہ نافذ کیا جا رہا ہے۔کانفرنس گرین ہائیڈروجن ٹیکنالوجی میں پیش رفت اور اختراعی پائلٹس کی علمبرداری بھی پیش کرےگی ۔
اس کانفرنس کی میزبانی این ٹی پی سی لمیٹڈ کر رہی ہے، جو بھارت کی سرکردہ مربوط بجلی پیدا کرنے والی کمپنی ہے۔
بجلی اور نئی اور قابل تجدید توانائی کے مرکزی وزیر جناب آر کے سنگھ کانفرنس کے افتتاحی اجلاس میں شرکت کریں گے اور کلیدی خطبہ دیں گے۔
نئی اور قابل تجدید توانائی کی وزارت کے سکریٹری، جناب بھوپندر ایس بھلا؛ این ٹی پی سی کے سی ایم ڈی،جناب گردیپ سنگھ؛ اور این ٹی پی سی گرین انرجی لمیٹڈکے سی ای او جناب موہت بھارگو بھی افتتاحی اجلاس سے خطاب کریں گے۔
کانفرنس کے شرکاء کو پائلٹ جدت طرازی کو دیکھنے اور صاف ستھری توانائی کے مستقبل کی قیمتی بصیرت حاصل کرنے کا موقع ملے گا۔گرین ہائیڈروجن پائلٹس کی نمائش میں پیٹرولیم اور قدرتی گیس  میں گرین ہائیڈروجن بلینڈنگ پر پریزنٹیشنز ،گرین ہائیڈروجن موبلٹی ؛ ایف سی ای وی اورایچ 2آئی سی ای گاڑیاں ؛ گرین شپنگ کے اقدامات ؛ مائیکرو گرڈ اور موبلٹی ؛ نقل و حرکت، اے ای ایم الیکٹرولائزرز  کا استعمال کرتے ہوئے ملاوٹ؛ گرین ہائیڈروجن پر مبنی مائیکرو گرڈ اور دیگر اقدامات ؛ بیکانیر میں گرین امونیا پلانٹ ؛ گرین میتھانول، گرین ایتھنول ؛ گرین ہائیڈروجن کے ساتھ ڈی آر آئی اسٹیل سازی ؛ ہائیڈروجن پر مبنی مائیکرو گرڈ اقدامات ؛ ہزیرہ  میں ویلڈنگ کے طریقہ کار میں استعمال کے لیے گرین ہائیڈروجن؛ آف گرڈ شمسی استعمال کرتے ہوئے گرین ہائیڈروجن ؛ اور شمسی سے براہ راست ہائیڈروجن - شامل ہیں۔
تقریب کے دوران ہونے والے مذاکرات سے معلومات کوجمع کرنے میں مدد ملے گی اورحصولیابیوں اور چیلنجوں کو مشترک کرنے میں حوصلہ افزائی حاصل ہو گی جن کا سامنا ابتدائی موورس کو درپیش ہے۔ اس کے علاوہ، پائلٹ پروجیکٹس تکنیکی چیلنجوں سے نمٹنے، مقامی سپلائی چینز کو تیار کرنے اور مستقبل میں تکنیکی اقتصادی امکانات کو بہتر بنانے میں مدد کریں گے۔
یہ کانفرنس نہ صرف آگے بڑھنے کا راستہ روشن کرے گی بلکہ نیشنل گرین ہائیڈروجن مشن کے مقاصد کو حاصل کرنے کے لیے مشترکہ کوششوں کی حوصلہ افزائی بھی کرے گی۔
کانفرنس کا ایجنڈا یہاں پایا جا سکتا ہے۔
متعلقہ:
وزارت خزانہ
مرکزی کابینہ نے سوازی لینڈ کو، ٹی او آر ٹیکس معاونت پر دستخط کو منظوری دےدی
نئیدہلی11 جنوری ۔وزیر اعظم جناب نریندرمودی کی صدارت میں ہونے والے مرکزی کابینہ کے اجلاس میں اب اسواٹنی کے نام سے موسوم سوازی لینڈ کو ٹیکس معاونت فراہم کرائے جانے کے لئے نامزد ہندوستانی ماہرین کی خدمات حاصل کرنے کے ضابطے کے کام کاج کی شرائط پر دستخط کئے جانے کی منظوری دے دی ۔ یہ ٹیکس معاونت ہندوستان اور اسواٹنی کے درمیان ٹیکس انسپکٹرز ودآؤٹ بارڈر پروگرام یعنی سرحد کے بغیر ٹیکس انسپکٹروں کے پروگرام کے تحت دی جائے گی۔
نکتہ وار تفصیلات :
1 ٹی آئی ڈبلیو بی پروگرام کے تحت ہندوستان اور مملکت اسواٹنی کی سرکار نے باہمی اتفاق سے ایک ہندوستانی ماہر کا انتخاب کیا ہے ۔
2 اس کے کام کاج کی شرائط میں ٹی آئی ڈبلیو بی پروگرام کے تحت اسواٹنی کو ٹیکس معاونت فراہم کرائے جانے کی مددسے ہندوستانی ماہر کی خدمات حاصل کرنے کے کام کی شرائط کو رسمی شکل دی جاسکے گی۔
وسیع تر اثرات :
ٹی آئی ڈبلیو بی پروگرام کے تحت ہندوستانی ماہر کی خدمات حاصل کئے جانے سے ترقی پذیر ممالک میں ٹیکس امور کے میدان میں اہلیت سازی کو ہندوستان کی معاونت میں تیز روی پیدا ہوسکے گی۔
پس منظر :
یو این ڈی پی اور او ای سی ڈی کے ذریعہ مشترکہ طور سے شروع کئے جانے والے ٹیکس انسپکٹرز ود آؤٹ بارڈرس  پروگرام کا مقصد ترقی پذیر ممالک کو محاسبے کی اہلیت پیدا کرنے کے ذریعہ قومی ٹیکس انتظامیہ کو مستحکم کرنا اور اس معلومات کو دیگر ممالک کے ساتھ بانٹنا ہے۔ٹی آئی ڈبلیو بی پروگرام کا مقصد تکنیکی معلومات اور ہنر مندی کو اپنے ٹیکس محاسبین کے ساتھ بانٹ کر اور ترقی پذیر ممالک کے ساتھ معلوماتی مصنوعات اور محاسبے یعنی آڈٹ کے عام طریقوں کو ایک دوسرے کے ساتھ بانٹنا ہے ۔ ٹی آئی ڈبلیو بی پروگرام ٹیس کے امور پر تعاون کو مستحکم کرنے میں عالمی برادری کی کوششوں کی تکمیل کرے گا اور ترقی پذیر ممالک میں داخلی ٹیکس فعالیت کی کوششوں کو اور ٹیکس امور میں تعاون کو مستحکم بنائے گی۔ واضح ہوکہ ہندوستان ترقی پذیر ممالک میں ٹیکس کے امور پر اہلیت سازی کی حمایت کرتا رہا ہے۔ اس میدان میں ایک عالمی قائد کی حیثیت سے ہندوستان کو ساؤتھ ساؤتھ کوآپریشن  کے میدان میں اہم کردار اد ا کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-253
(Visitor Counter : 38
دیہی ترقیات کی وزارت
مہاتما گاندھی نریگا اسکیم کے لیے کلائمیٹ ریسیلینس انفارمیشن سسٹم اینڈ پلاننگ  ٹول شروع کیا گیا
جناب گری راج سنگھ نے کہا کہ پہلے ہی منریگا کو مختلف پروجیکٹس میں آب و ہوا کی لچک فراہم کرنے کے طریقہ کار کے طور پر استعمال کیا جا رہا ہے
سی آر آئی ایس پی-ایم کے نفاذ سے دیہی کمیونٹیز کے لیے موسمیاتی تبدیلی سے نمٹنے کے نئے امکانات کھلیں گے
موسمیاتی مزاحمتی پروگرام کا پائلٹ پروجیکٹ 7 اضلاع - بہار، چھتیس گڑھ، اوڈیشہ، راجستھان، ایم پی، یو پی اور جھارکھنڈ میں شروع ہوا
دیہی ترقی و پنچایتی راج کے مرکزی وزیر جناب گری راج سنگھ نے آج ایک ورچوئل ایونٹ میں وزیر مملکت برائے جنوبی ایشیا اور دولت مشترکہ برطانیہ، لارڈ طارق احمد کے ساتھ مشترکہ طور پر مہاتما گاندھی نریگا کے تحت جغرافیائی انفارمیشن سسٹم  پر مبنی آبی منصوبہ بندی میں آب و ہوا کی معلومات کے انضمام کے لیے کلائمٹ ریسیلینس انفارمیشن سسٹم اور پلاننگ  کا آغاز کیا۔
افتتاحی تقریب سے خطاب کرتے ہوئے جناب گری راج سنگھ نے کہا کہ سی آر آئی ایس پی-ایم ٹول مہاتما گاندھی نریگا پر مبنی منصوبہ بندی اور عمل درآمد میں موسمیاتی معلومات کو شامل کرنے میں مدد کرے گا۔ انھوں نے برطانوی حکومت اور ان تمام اسٹیک ہولڈروں کی کوششوں کو مزید سراہا جنھوں نے ٹول تیار کرنے میں وزارت دیہی ترقی کی مدد کی۔ نیز، انھوں نے امید ظاہر کی کہ سی آر آئی ایس پی-ایم کے نفاذ کے ذریعے، ہماری دیہی کمیونٹیز کے لیے نئے امکانات کھلیں گے تاکہ موسمیاتی تبدیلی کے مسائل سے نمٹا جا سکے۔ یہ آلہ ان سات ریاستوں میں استعمال کیا جائے گا جہاں دفتر خارجہ برائے دولت مشترکہ اور ترقی ، حکومت برطانیہ اور ہندوستانی حکومت کی دیہی ترقی کی وزارت مشترکہ طور پر ماحولیاتی لچک کے لیے کام کر رہے ہیں۔ یہ ریاستیں بہار، جھارکھنڈ، اتر پردیش، مدھیہ پردیش، چھتیس گڑھ، اوڈیشہ اور راجستھان ہیں۔
سی آر آئی ایس پی-ایم ٹول کے مشترکہ آغاز کے دوران، برطانیہ کے دفتر خارجہ، دولت مشترکہ اور ترقی کے دفتر میں جنوبی ایشیا اور دولت مشترکہ کے وزیر مملکت لارڈ طارق احمد نے مہاتما گاندھی نریگا پروگرام کے ذریعے آب و ہوا کے اقدام کو آگے بڑھانے کے ہندوستان کے عزم کی تعریف کی۔ اپنے خطاب میں لارڈ طارق نے کہا ، ”پورے ہندوستان میں اس اسکیم کے نفاذ کے ساتھ، اس کے مثبت اور زندگی بدلنے والے اثرات مرتب ہو رہے ہیں۔ یہ غریب اور کمزور لوگوں کو آب و ہوا کی تبدیلی سے نمٹنے اور موسم سے متعلقہ آفات سے بچانے میں مدد دے رہا ہے۔“
اس موقع پر ایک پینل ڈسکشن بھی منعقد کیا گیا، جس میں پورٹل اور اس کی مطابقت پر تفصیلی تبادلہ خیال کیا گیا۔ پینل میں بین الاقوامی فیڈریشن آف ریڈ کراس اینڈ ریڈ کریسنٹ سوسائٹی  کی رسک انفارمڈ ارلی ایکشن پارٹنرشپ کے لیے سکریٹریٹ کے سربراہ جناب بین ویبسٹر، بین الاقوامی انسٹی ٹیوٹ میں موسمیاتی تبدیلی ریسرچ گروپ کی ڈائریکٹر محترمہ کلیئر شاکیہ، جناب کمل کشور، رکن، نیشنل ڈیزاسٹر مینجمنٹ اتھارٹی ، فارن کامن ویلتھ اینڈ ڈویلپمنٹ آفس  - بھارت میں انفراسٹرکچر اور اربن ڈویلپمنٹ کے سربراہ، شری شانتو مترا اور مدھیہ پردیش کونسل آف سائنس اینڈ ٹیکنالوجی  کے جی آئی ایس اور آئی پی محکمہ کے سینئر پرنسپل سائنسداں ڈاکٹر آلوک چودھری موجود تھے۔
وزارت خزانہ
ہند-جاپان کے درمیان نئی دہلی میں مالی مذاکرات کا انعقاد کیا گیا
نئی دہلی،16جون؍2022
جاپان کے بین الاقوامی امور کے لئے مالیات کے نائب وزیر جناب مساتو کانڈا اور وزارت مالیات کے اقتصادی امور محکمے کے سیکریٹری جناب اجے سیٹھ کے درمیان آج نئی دہلی میں اولین ہند-جاپان مالی مذاکرات کا انعقاد کیا گیا۔
حال کے برسوں میں ہندوستان اور جاپان کے درمیان بڑھتے ہوئے تعلقات کی اہمیت کو دیکھتے ہوئے ڈپٹی ڈائریکٹر جنرل کی سطح پر منعقد کئے گئے ہند-جاپان مالی تعاون پر مذاکرات کو نائب وزیر ؍سیکریٹری کی سطح پر تقری دی گئی۔
جاپان کے وفد نے وزارت مالیات؍مالی خدمات کی ایجنسی اور مالی اداروں کے نمائندے شامل تھے۔ہندوستان کی جانب سے وزارت مالیات،انڈین ریزرو بینک، انشورنس ریگولیٹری اور ڈیولپمنٹ اتھارٹی آف انڈیا، سیکورٹیز ایکسچینج بورڈ آف انڈیا کے نمائندوں نے مذاکرات میں حصہ لیا۔
شرکاء نے دونوں ممالک ، مالیاتی سسٹم ، مالی ڈیجٹلائزیشن اور سرمایہ کاری سے متعلق ماحول کے بارے میں اپنے خیالات کا تبادلہ کیا اور تصدیق کی کہ دونوں فریق ایک ساتھ مل کر کام کرنا جاری رکھیں گے، کیونکہ وہ اگلے سال جی-20 اور جی-7کی صدارت کریں گے۔ نجی مالی اداروں سمیت شرکاء نے ہندوستان میں سرمایہ کاری کی مزید توسیع کی سمت میں متعدد مالیاتی لین دین کے ایشوز پر بھی بات چیت کی۔
دونوں فریق مالی تعاون کو مزید بڑھاوا دیں گے اور سہہ فریقی تعلقات کو مضبوط کرنے کے لئے بات چیت جاری رکھنے پر رضامند ہوئے اور اگلے دور کی مذاکرات کو ٹوکیو میں منعقد کرنے کے امکانات پر رضامندی کا اظہار کیا۔
صدر جمہوریہ کا سکریٹریٹ
صدرجمہوریہ ہند جناب رام ناتھ کووندنے20ویں کرگل وجے دوس پر چنار کور  کے جنگی یادگار پر خراج عقیدت پیش کیا
نئی دہلی،26؍جولائی،؛صدرجمہوریہ ہند جنا ب رام ناتھ کووند نے آج 20 ویں کرگل وجے دوس پر سری نگر میں چنارکور  جنگی یادگار پر 1999 کی کرگل جنگ میں شہید ہونے والے بھارتی فوج کے سپاہیوں اور افسران کو خراج عقیدت پیش کیا۔
صدرجمہوریہ کا یہ سری نگر اور وادی کا پہلا دورہ ہے۔ اس سے پہلے جموں وکشمیر کے اپنے پہلے دورے کے دوران انہوں نے لداخ اور جموں خطے کا دورہ کیا تھا۔
صدرجمہوریہ کو آج صبح دراس میں واقع کرگل جنگی یاد گار پر جانے کا پروگرام تھا لیکن خراب موسم کی وجہ سے وہ وہاں نہیں جاسکے کیونکہ سری نگر سے دراس کے فضائی سفر کے لئے موسم سازگار نہیں تھا۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3453
(Visitor Counter : 78